Diari Oficial de la Generalitat Valenciana


Sumari del DOGV 4372, del 06-11-2002 (2002/11160)

RESOLUCIÓ de 30 de setembre de 2002, del conseller de Sanitat, per la qual resol la convocatòria de beques per a finançar accions i projectes d'investigació específics sobre la infecció per VIH/sida i problemàtica relacionada.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4372

Data del DOGV
:   06-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11888


Organisme emissor
:   Conselleria de Sanitat

Tipus de document
:   Resolució

RESOLUCIÓ de 30 de setembre de 2002, del conseller de Sanitat, per la qual resol la convocatòria de beques per a finançar accions i projectes d'investigació específics sobre la infecció per VIH/sida i problemàtica relacionada. [2002/11250]
  
Vist que l'Orde de 20 de maig de 2002, de la Conselleria de Sanitat (DOGV núm. 4.272, de 17.06.2002) va convocar i va establir les bases reguladores per a la concessió de beques per a finançar accions i projectes d'investigació específics sobre la infecció per VIH/sida i problemàtica relacionada.
  
Vist que en els pressupostos de la Generalitat Valenciana per a l'exercici 2002 hi ha una dotació de 163.484,89 euros (cent seixanta-tres mil quatre-cents huitanta-quatre euros i huitanta-nou cèntims) en el programa pressupostari 413.10, capítol IV, codi de línia T3201000.
  
Vist que les entitats representades pel personal de plantilla que al final s'allisten han sol·licitat beques per a finançar accions i projectes d'investigació específics sobre la infecció per VIH/sida i problemàtica relacionada, en els termes previstos en l'orde de referència.
  
Vist que el director general per a la Salut Pública efectua una proposta de concessió, pels motius que s'indiquen, de les beques esmentades, entre les entitats que n'han sol·licitades.
  
Atesos la normativa d'aplicació general, els informes estesos per la comissió avaluadora de les beques sobre els expedients de sol·licitud de beques presentats, determinades les prioritats i necessitats mitjançant la ponderació dels criteris a seguir per a la concessió d'ajudes que establixen l'orde de convocatòria esmentada, procurant-se garantir l'eficàcia i l'eficiència de les actuacions en matèria de prevenció de la sida.
  
Atés que s'han complit els requisits de publicitat, concurrència i objectivitat exigits per a la concessió d'ajudes a beques amb càrrec als crèdits del capítol de transferències corrents, segons que establix l'article 45 del Decret Legislatiu de 26 de juny de 1991, el Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana.
  
Per això, i fent ús de les atribucions que em conferixen l'article 8 de l'Orde de 20 de maig, de la Conselleria de Sanitat, el Decret 87/1999, de 30 de juliol, del Govern Valencià (DOGV núm. 3.551, de data 02.08.1999), modificat pel Decret 198/1999, de 19 d'octubre, del Govern Valencià, i pel Decret 46/2001, de 27 de febrer (DOGV núm. 3.950); i la Llei de la Generalitat Valenciana 5/1985, de 30 de desembre, de Govern Valencià, modificada per la Llei 1/2002, de 26 de febrer, resolc:
  
Primer
  
Concedir les beques a les entitats representades pel personal de plantilla, per a contribuir al finançament d'accions i projectes d'investigació específics sobre la infecció per VIH/sida i problemàtica relacionada, que s'indiquen en l'annex I d'esta resolució, per un import total de 128.354 euros (cent vint-i-huit mil tres-cents cinquanta-quatre euros).
  
Segon
  
Segons que disposa l'article 2 de l'Orde de 20 de maig de 2002, el pagament de les subvencions es farà amb càrrec als pressupostos de la Generalitat Valenciana per a l'exercici 2002, programa pressupostari 413.10, capítol IV, codi de línia T3201000.
  
Tercer
  
El pagament de les ajudes es farà segons que disposa l'article 10 de l'Orde de 17 de juny de 2002, és a dir:
  
a. Les ajudes podran finançar totalment o parcialment el pressupost presentat per a l'execució del projecte. La quantia de les ajudes es determinarà en cada cas en funció dels interessos de l'avaluació establida en esta orde.
  
b. L'import de les ajudes es lliurarà a favor de la institució on preste servicis l'investigador principal. La institució es comprometrà a la gestió dels fons i a la realització de les contractacions que calguen, segons les normes que per la seua naturalesa jurídica li siguen d'aplicació.
  
c. L'ordenació del pagament de les ajudes concedides al personal que es regula en l'article 3 d'esta orde es farà d'acord amb els criteris continguts en l'article 47 bis del Text Refós de la Llei de la Hisenda Pública de la Generalitat Valenciana, en la redacció donada per l'article 23 de la Llei 8/1995, de 29 de desembre, i per la Llei 9/1999, de 30 de desembre, ambdues de mesures fiscals, administratives i d'organització de la Generalitat Valenciana en els termes següents:
  
1. A la concessió de l'ajuda al projecte es lliurarà el 40% de la quantitat assignada. Este pagament estarà condicionat a la presentació prèvia de justificació de despeses que cobrisca el percentatge esmentat, a la presentació de l'aval bancari prestat en condicions i forma reglamentàries, o bé a la presentació de fiança dipositada davant els servicis territorials de la Conselleria d'Economia i Hisenda de la província corresponent.
  
2. Quan l'entitat haurà justificat el 40% ja lliurat se'n podrà pagar un 20% més després que es justifiquen despeses per este percentatge.
  
3. El 40% restant el farà efectiu la Generalitat Valenciana tan prompte com es justifique correctament la totalitat de la quantitat concedida.
  
En qualsevol cas, el pagament de les ajudes que regula esta orde podrà efectuar-se en una sola vegada, després de la presentació d'original o fotocòpia compulsada de les factures o justificants de les despeses efectuades per l'import total de la quantitat assignada.
  
La Conselleria de Sanitat podrà sol·licitar en qualsevol moment tots els documents que demostren el pagament per part dels beneficiaris de les despeses que van ser objecte de la beca.
  
Quart
  
Els beneficiaris de la beca van acreditar, en el moment en què va acabar el termini de presentació de les sol·licituds, que estaven al corrent de les obligacions tributàries i amb la Seguretat Social, de la manera que establix l'Orde de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
Cinqué
  
El contingut d'esta resolució, sense perjudici de la publicació en el Diari Oficial de la Generalitat Valenciana, la Conselleria de Sanitat l'ha de notificar individualment a l'entitat interessada, en la persona que la representa, l'investigador principal, en els termes establits en els articles 55 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Sisé
  
Els beneficiaris de les beques hauran d'aportar la justificació de les despeses corrents, corresponent a l'import total de les ajudes rebudes, abans del 15 de desembre de 2002.
  
Contra la resolució d'adjudicació de les ajudes podran les persones interessades interposar un recurs contenciós administratiu, en el termini de dos mesos davant el Tribunal Superior de Justícia de la Comunitat Valenciana.
  
Sense perjudici del que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'escrit d'interposició del recurs s'enviarà a la Direcció General per a la Salut Pública.
  
València, 30 de setembre de 2002.- El conseller de Sanitat: Serafín Castellano Gómez.
  
ANNEX I
  
Llista definitiva de beques concedides a personal de plantilla d'institucions sanitàries, centres i servicis dependents de la Conselleria de Sanitat, universitats, organismes públics i entitats públiques o privades de prestigi reconegut.
  
Títol: Estudio descriptivo de la epidemia de VIH/SIDA en el Área geográfica de la Marina Alta (Alicante) a partir de sus registros alternativos.
  
Investigador principal: M. José Aviñó Rico
  
Institució: Centre de Salut Pública de Dénia (Àrea 12)
  
Beca concedida: 6.371 euros
  
Títol: Desarrollo y análisis de la eficacia de un programa de prevención del SIDA dirigido a estudiantes universitarios
  
Investigador principal: Rafael Ballester Arnau
  
Institució: Universitat Jaume I de Castelló
  
Beca concedida: 13.522 euros
  
Títol: Utilidad del Fenotipo Virtual en el diseño de Tratamientos Antirretrovirales en Pacientes con Infección VIH-1 en Fracaso Terapéutico.
  
Investigador principal: Joaquín Plazas Ruiz
  
Institució: Hospital General Universitari d'Alacant. Servici de Microbiologia
  
Beca concedida: 15.776 euros
  
Títol: Cinética de la replicación del VIH- en Secreciones Vaginales: Comparación entre Poblaciones en Tracto Genital Femenino y Compartimento Sanguíneo.
  
Investigador principal: M. Adelina Gimeno Gascón
  
Institució: Hospital General Universitari d'Alacant. Servici de Microbiologia
  
Beca concedida:15.376 euros
  
Títol: Factores asociados a la prevalencia y persistencia de la infección por virus de papiloma humano (HPV) e impacto del VIH en mujeres que acuden a un centro de información y prevención del SIDA (CIPS) en Alicante.
  
Investigador principal: Julia de Amo Valero
  
Institució: Universitat Miguel Hernández
  
Beca concedida: 30.000 euros
  
Títol: Prevención de la infección por VIH y otras enfermedades de transmisión sexual y embarazos no deseados en mujeres que ejercen la prostitución en Valencia.
  
Investigador principal: Concha Santos Rubio
  
Institució: CSP València (CIPS). Àrea 4.
  
Beca concedida: 7.060 euros
  
Títol: Evaluación del riesgo cardiovascular en pacientes con infección por virus de la inmunodeficiencia humana (VIH) en la Comunidad Valenciana.
  
Investigador principal: Felix Gutiérrez Rodero
  
Institució: Hospital General d'Elx
  
Beca concedida: 15.850 euros
  
Títol: Interacciones entre antirretrovirales y metadona en pacientes drogodependientes.
  
Investigador principal: M. de la Cruz Pellín Mira
  
Institució: Universitat Miguel Hernández. Departament de Biologia Aplicada
  
Beca concedida: 24.399 euros
  
Annex II
  
Llista definitiva de beques denegades a personal de plantilla d'institucions sanitàries, centres i servicis dependents de la Conselleria de Sanitat, universitats, organismes públics i entitats públiques o privades de prestigi reconegut.
  
Títol: Eliminación de las partículas de VIH en el lavado de semen para el tratamiento de parejas serodiscordantes.
  
Investigador principal: José Remohí Giménez.
  
Institució: Fundació IVI per a l'Estudi de la Reproducció Humana.